Proposta għal REGOLAMENT TAL-KUNSILL li jiffissa l-imposti tal-produzzjoni fis-settur taz-zokkor għas-snin tas-suq 2001/2002, 2002/2003, 2003/2004, 2004/2005, 2005/2006, il-koeffiċjent meħtieġ għall-kalkolu tal-imposta addizzjonali għas-snin tas-suq mill-2001/2002 u 2004/2005 u l-ammonti li għandhom jitħallsu mill-manifatturi taz-zokkor lill-bejjiegħa tal-pitravi fir-rigward tad-differenza bejn l-ammont massimu tal-imposti u l-ammont ta’ dawn l-imposti li għandhom jitħallsu għas-snin tas-suq 2002/2003, 2003/2004 u 2005/2006 /* COM/2013/0527 final - 2013/0252 (NLE) */





MEMORANDUM TA’ SPJEGAZZJONI 1. IL-KUNTEST TAL-PROPOSTA Fis-27 ta’ Settembru 2012, il-Qorti tal-Ġustizzja qatgħet is-sentenza tagħha fil-każijiet konġunti C-113/10, C-147/10 u C-234/10, Zuckerfabrik Jülich AG v Hauptzollamt Aachen, British Sugar plc v Rural Payments Agency, Tereos V Directeur général des douanes et dazji indirects (il-ġudizzju "Jülich-II") li bihom annullat ir-Regolament tal-Kummissjoni (KE) Nru 1193/2009 tat-3 ta’ Novembru 2009 li jikkoreġi r-Regolamenti (KE) Nru 1762/2003, (KE) Nru 1775/2004, (KE) Nru 1686/2005, (KE) Nru 164/2007 u li jiffissa l-imposti tal-produzzjoni fis-settur taz-zokkor għas-snin tas-suq 2002/2003, 2003/2004, 2004/2005, 2005/2006. Ir-Regolament (KE) Nru 1193/2009, annullat fl-intier tiegħu mis-sentenza tas-27 ta’ Settembru 2012, retroattivament ikkoreġa l-imposti tal-produzzjoni għas-snin tas-suq 2002/2003, 2003/2004, 2004/2005, 2005/2006 kif diġà ffissati mill-Kummissjoni wara l-annullament mill-Qorti tar-Regolamenti (KE) Nri 1762/2003, 1775/2004, 1686/2005 u 164/2007, bil-ġudizzju tagħha tat-8 ta’ Mejju 2008 fil-Kawżi Konġunti C-5/06, u C-23/06 sa C-36/06, Zuckerfabrik Jülich u Oħrajn ("Jülich I") u l-ordni sussegwenti tas-6 ta’ Ottubru 2008, fil-każijiet konġunti C-175/07 sa C-184/07, SAFBA u oħrajn ("SAFBA"). Għas-snin tas-suq 2001/2002, 2002/2003, 2003/2004, 2004/2005, 2005/2006, l-imposti għas-snin tas-suq inkwistjoni kienu oriġinarjament stabbiliti mill-Kummissjoni skont ir-Regolament tal-Kunsill (KE) Nru 1260/2001 tad-19 ta’ Ġunju 2001 dwar l-organizzazzjoni komuni tas-swieq fis-settur taz-zokkor ("ir-regolament bażiku"), li pprovda għal sistema ta’ awtofinanzjament tas-settur taz-zokkor bl-imposti tal-produzzjoni flessibbli. Taħt ir-Regolament tal-Kunsill (KE) Nru 1260/2001, l-organizzazzjoni komuni tas-swieq fis-settur taz-zokkor kienu bbażati fuq il-prinċipju li l-produtturi għandhom iġorru r-responsabbiltà finanzjarja kollha għat-telf imġarrab f'kull sena tas-suq, mir-rimi ta' dik il-parti tal-produzzjoni tal-Komunità taħt il-kwota li hija eċċess għall-konsum intern tal-Komunità, u fuq differenzjal tal-garanziji tal-prezz għar-rimi li jirriflettu l-kwota tal-produzzjoni allokata għal kull azjenda. Il-prinċipju tar-responsabbiltà finanzjarja kien żgurat mill-produtturi b'imposta tal-produzzjoni bażika fuq il-produzzjoni kollha taz-zokkor A u B, li hija llimitata għal 2 % tal-prezz tal-intervent taz-zokkor abjad, u b'imposta B iċċarġjata fuq il-produzzjoni taz-zokkor B sal-limitu ta' 37,5 % ta' dak il-prezz. Meta dawk l-imposti ma jippermettux li tintlaħaq l-mira ta’ awtofinanzjament tas-settur f'kull sena tas-suq, ir-regolament bażiku stipula għall-imposta addizzjonali fuq il-produtturi. L-Artikolu 15 tar-regolament bażiku stipula l-elementi li għandhom jiġu kkunsidrati għall-kalkolu tal-imposti. Il-Qorti, fis-sentenzi tagħha imsemmija hawn fuq, ma tpoġġix fid-dubju is-sistema tal-produzzjoni tal-imposti u l-prinċipju li bih il-produtturi taz-zokkor kellhom iġorru r-responsabbiltà finanzjarja kollha għat-telf imġarrab f’kull sena tas-suq permezz tar-rimi ta’ dik il-parti tal-produzzjoni taħt il-kwota li hija eċċess għall-konsum intern tal-Unjoni, u kienu għalhekk suġġetti għal imposta fuq il-produzzjoni tagħhom taħt il-kwota, li għandha tkun stabbilita mill-Kummissjoni bil-ħsieb li jkopru t-telf imġarrab matul is-snin tas-suq 2001/2002, 2002/2003, 2003/2004, 2004/2005, 2005/2006. Madankollu, il-Qorti qatgħet sentenza li l-Kummissjoni ripetutament żbaljat fil-kalkoli tal-imposti annwali stabbiliti għall-perjodu inkwistjoni skont ir-Regolament tal-Kunsill (KE) Nru 1260/2001. Fl-aħħar nett, hi sabet li l-metodu użat mill-Kummissjoni fir-Regolament (KE) Nru 1193/2009 tagħha li tiffissa l-imposti kienet żbaljata għaliex dan wassal għal stima akbar tal-ispejjeż li jridu jiġu koperti u li konsegwentement, l-iċċarġjar żejjed fuq il-produtturi taz-zokkor. Bħala riżultat tal-invalidità tar-Regolament (KE) Nru 1193/2009, il-Qorti sostniet li l-individwi huma intitolati għar-rimborż tas-somom żejda mħallsa indebitament, fir-rigward tal-imposti tal-produzzjoni invalidi miġbura mill-Istati Membri matul il-perjodu in kwistjoni, kif ukoll għall-ħlas tal-imgħax fuq somom bħal dawn. Is-sentenza ħalliet vojt ġuridiku fir-rigward tas-somma eżatta tal-imposti għas-snin tas-suq 2002/2003, 2003/2004, 2004/2005, 2005/2006. Għaldaqstant, sabiex jikkonformaw mas-sentenza, l-imposti stipulati għal dawn is-snin tas-suq għandhom jiġu sostitwiti b'oħrajn ġodda, ikkalkulati skont il-metodu validat mill-Qorti, b’effett retroattiv. 2. RIŻULTATI TAL-KONSULTAZZJONIJIET MAL-PARTIJIET INTERESSATI U TAL-VALUTAZZJONIJIET TAL-IMPATT Il-Kummissjoni ppreżentat lill-Istati Membri d-diversi dokumenti ta’ ħidma relatati mal-imposti taz-zokkor ikkoreġuti u s-sentenza tas-segwiment tal-Qorti tas-27 ta’ Settembru 2012. Dawk id-dokumenti ta’ ħidma ġew ippreżentati fil-Kumitat ta' Ġestjoni għall-Organizzazzjoni Komuni tas-Swieq Agrikoli fis-6 ta’ Diċembru 2012, fl-20 ta’ Diċembru 2012, fl-24 ta’ Jannar 2013 u l-verżjoni kkonsolidata fit-28 ta’ Frar 2013. Numru ta’ Stati Membri (DE, BE, LV, IT, FR, NL, UK, CZ) sejjħu lill-Kummissjoni sabiex tħejji att legali li jikkoreġi l-imposti, li għandhom jinkludu rimborż mill-baġit tal-Unjoni tal-imgħax fuq ir-rimborżi li saru jew li għandhom isiru lil produtturi taz-zokkor, li ħallsu l-imposti żejda fis-sena rilevanti, mill-Istati Membri kkonċernati. Xi delegazzjonijiet ssuġġerew ukoll li l-interessi għandhom jiġu kkalkolati b’rata uniformi fuq livell Ewropew. 3. L-ELEMENTI LEGALI TAL-PROPOSTA Skont l-Artikolu 266 tat-Trattat TFEU, "L-istituzzjoni, korp jew organu li l-att tiegħu ikun ġie iddikjarat null....għandu jkun marbut li jieħu l-miżuri neċessarji sabiex jikkonforma ruħu mas-sentenza tal-Qorti tal-Ġustizzja ta' l-Unjoni Ewropea.". Għalhekk, wara l-annullament tar-Regolament (KE) Nru 1193/2009, għandhom jiġu ffissati l-imposti l-ġodda għall-perjodu inkwistjoni. Billi, b’effett mis-sena tas-suq 2006/2007, ir-Regolament (KE) Nru 1260/2001 ġie revokat u mibdul bir-Regolament tal-Kunsill (KE) Nru 318/2006 dwar l-organizzazzjoni komuni tas-swieq fis-settur taz-zokkor, u jinbidel aktar bir-Regolament (KE) Nru 1234/2007 li jistabbilixxi organizzazzjoni komuni ta' swieq agrikoli u dwar dispożizzjonijiet speċifiċi għal ċerti prodotti agrikoli (Ir-Regolament Waħdieni dwar l-OKS), ir-Regolament tal-Kunsill (KE) Nru 1260/2001 ma jistgħux jibqgħu jservu bħala l-bażi legali għall-korrezzjoni l-imposti. Il-Kummissjoni għalhekk, mgħandiex is-setgħa li tadotta l-att legali korrettiv meħtieġa sabiex timplimenta s-sentenza. Skont l-Artikolu 43(3) tat-TFUE "Il-Kunsill, fuq proposta tal-Kummissjoni, għandu jadotta l-miżuri dwar l-iffissar... imposti.". Fid-dawl tan-natura tar-Regolament propost, l-Artikolu 43(3) jidher li huwa l-bażi ġuridika xieraq sabiex jiffissa l-imposti taz-zokkor ikkoreġuti għas-snin tas-suq in kwistjoni. Għalkemm il-Qorti ma nvalidatx ir-Regolament (KE) Nru 1837/2002, li jiffissa l-imposti tal-produzzjoni għas-sena tas-suq 2001/2002, meta jitqies li l-istess metodu invalidat mill-Qorti ġie użat sabiex jiġu stabbiliti l-imposti għas-sena tas-suq 2001/2002, l-imposti stipulati għal dik is-sena tas-suq għandhom jitqiesu żbaljati wkoll. Għalhekk, l-imposti l-ġodda għal dik is-sena tas-suq għandhom ikunu stabbiliti u inklużi fl-att leġiżlattiv korrettiv. Fis-sentenzi tagħha imsemmija hawn fuq, il-Qorti ċċarat l-elementi kollha li jridu jittieħdu fil-konsiderazzjoni għall-kalkolu tat-"telf medju", fis-sens tal-Artikolu 15 tar-regolament bażiku, li għandu jintuża għall-istima tat-"telf globali" li għandu jiġi kopert mill-imposti tal-produzzjoni. Partikolarment, it-"telf medju" għandu jiġi kkalkulat billi wieħed jiddividi t-totali attwali ta’ rifużjonijiet imħallsin (aktar baxx minn dak ikkalkulat mill-Kummissjoni fir-Regolament (KE) Nru 1193/2009 annullat) bit-total tal-kwantitajiet esportati, irrispettivament jekk kienux esportati bi jew mingħajr rifużjoni. Il-"produzzjoni esportabbli" huwa wkoll ikkalkulat bl-użu tal-esportazzjonijiet kollha, jekk r-rifużjonijiet jkunu ġewx imħallsa jew le. L-applikazzjoni tal-metodu l-ġdid li huwa indikat mill-Qorti twassal għal tnaqqis sostanzjali ta’ "telf medju" u "telf ġenerali", li għandhom jiġu koperti bl-imposta għall-perjodu in kwistjoni. Għalhekk, ir-Regolament propost se jistabbilixxi imposti tal-produzzjoni taz-zokkor għas-snin tas-suq 2001/2002, 2002/2003, 2003/2004, 2004/2005, 2005/2006, ikkalkolati mill-ġdid fuq il-bażi tal-metodoloġija ikkjarifikata mill-Qorti. Dan se jippermetti lill-Istati Membri jikkalkulaw ir-rimborż dovut lill-produtturi taz-zokkor fir-rigward tal-imposti żejda li ġew iċċarġjati matul l-istess perjodu. Barra minn hekk, ir-reviżjoni tal-imposti tal-produzzjoni għas-snin tas-suq 2001/2002, 2002/2003, 2003/2004, 2004/2005, 2005/2006 se tħalli impatt fuq il-prezz tal-komplement, li l-produtturi taz-zokkor kellhom iħallsu lil dawk li jkabbru l-pitravi fir-rigward tad-differenza bejn l-ammont massimu tal-imposti A jew B, u l-ammont ta’ dawn l-imposti mitluba għas-snin tas-suq 2002/2003, 2003/2004 u 2005/2006. Skont l-organizzazzjoni komuni tas-swieq fis-settur taz-zokkor fis-seħħ sal-2006, dawn l-imposti kienu jitħallsu mill-manifatturi taz-zokkor, iżda dawn tal-aħħar rkupraw 60 % ta’ dawn l-ispejjeż mill-produtturi tal-pitravi, billi jħallsu prezz aktar baxx għal pitravi. Meta l-ammonti tal-imposti ġew stabbiliti taħt il-livell massimu tal-imposti A jew B (jiġifieri 2 % u 37.5 % tal-prezz tal-intervent għaz-zokkor abjad rispettivament), l-Artikolu 18(2) tar-regolament bażiku stipula li l-manifatturi taz-zokkor għandhom iħallsu l-bejjiegħa tal-pitravi 60 % tad-differenza bejn l-ammont massimu tal-imposta inkwistjoni u l-ammont tal-imposta ta’ bażi jew l-imposta B attwalment mitluba. Għalhekk, dan l-att korrettiv legali jistabilixxi l-prezzijiet riveduti tal-komplement li l-produtturi taz-zokkor għandhom iħallsu lura lill-bejjiegħa tal-pitravi. Biss li d-differenza bejn il-prezzijiet qodma u ġodda tal-komplement għandhom jiġu rimborżati lill-bejjiegħa tal-pitravi. Ir-rimborż tal-imposti taz-zokkor jikkostitwixxi korrezzjoni tal-imposti fuq iz-zokkor li ġew oriġinarjament imħallsa fir-riżorsi proprji tal-UE. Fi żmien ta' erba xhur wara d-dħul fis-seħħ ta’ dan l-att, l-Istati Membri jridu jistabbilixxu l-intitolamenti tal-imposti ġodda taz-zokkor bbażati fuq l-imposti l-ġodda. 4. IMPLIKAZZJONIJIET BAĠITARJI Ir-reviżjoni tal-imposti tal-produzzjoni taz-zokkor għas-snin tas-suq 2001/2002, 2002/2003, 2003/2004, 2004/2005, 2005/2006 se twassal għal korrezzjoni negattiva ta’ EUR 295 541 212, li jitħallsu mir-riżorsi proprji tal-baġit tal-UE. Minbarra l-ammont imsemmi, l-Istati Membri jistgħu jitolbu mingħand il-Kummissjoni r-rimborż tal-imgħax effettivament imħallas mill-aġenziji tal-ħlas, f’konformità mal-liġi nazzjonali tagħhom, sabiex isir ir-rimborż tal-imposti żejda miġbura għas-snin rilevanti. L-infiq tal-aħħar se jitħallas separatament mill-baġit tal-UE mill-Istati Membri kkonċernati wara l-preżentazzjoni tal-provi korrispondenti ta’ ħlas. 5. ELEMENTI FAKULTATTIVI Il-Kummissjoni se toħroġ dikjarazzjoni li takkumpanja l-proposta preżenti għar-Regolament tal-Kunsill, sabiex jiġu ċċarati ċerti elementi relatati mar-rimborż tal-prinċipal u tal-imgħax, ir-rimborż għall-bejjiegħa tal-pitravi, il-proċedura ta' kontabilità u l-monitoraġġ tal-proċess tar-rimborż. 2013/0252 (NLE) Proposta għal REGOLAMENT TAL-KUNSILL li jiffissa l-imposti tal-produzzjoni fis-settur taz-zokkor għas-snin tas-suq 2001/2002, 2002/2003, 2003/2004, 2004/2005, 2005/2006, il-koeffiċjent meħtieġ għall-kalkolu tal-imposta addizzjonali għas-snin tas-suq mill-2001/2002 u 2004/2005 u l-ammonti li għandhom jitħallsu mill-manifatturi taz-zokkor lill-bejjiegħa tal-pitravi fir-rigward tad-differenza bejn l-ammont massimu tal-imposti u l-ammont ta’ dawn l-imposti li għandhom jitħallsu għas-snin tas-suq 2002/2003, 2003/2004 u 2005/2006 IL-KUNSILL TA' L-UNJONI EWROPEA, Wara li kkunsidraw it-Trattat dwar il-Funzjonament tal-Unjoni Ewropea, u partikolarment l-Artikolu 43(3) tiegħu, Wara li kkunsidra l-proposta mingħand il-Kummissjoni Ewropea, Billi: (1) Ir-Regolament tal-Kunsill (KE) Nru 1260/2001 tad-19 ta’ Ġunju 2001 dwar l-organizzazzjoni komuni tas-swieq fis-settur taz-zokkor[1], u partikolarment l-ewwel inċiż tal-Artikolu 15(8), l-Artikolu 16(5), u l-Artikolu 18(5) tiegħu, jagħti s-setgħa lill-Kummissjoni biex tadotta regoli dettaljati dwar l-ammonti ta' imposti li jridu jinġabru, il-koeffiċjenti tal-imposta addizzjonali u r-rimborż lill-bejjiegħa tal-pitravi. (2) Il-Kummissjoni stabbiliet l-imposti tal-produzzjoni għas-snin tas-suq 2001/2002[2], 2002/2003[3], 2003/2004[4], 2004/2005[5] u 2005/2006[6]. (3) L-Artikolu 18(2) tar-Regolament (KE) Nru 1260/2001 stipula li meta l-imposta bażika tal-produzzjoni hija anqas mill-ammont massimu li hemm referenza dwaru fl-Artikolu 15(3) jew meta l-imposta B imsemmija f'dak l-Artikolu hija aktar baxxa mill-ammont massimu li hemm referenza dwaru fl-Artikolu 14(4) ta' dak ir-Regolament, aġġustata, meta meħtieġ, bi qbil mal-paragrafu 5, il-fabbrikanti taz-zokkor għandhom ikunu meħtieġa li jħallsu lill-bejjiegħa tal-pitravi 60% tad-differenza bejn l-ammont massimu tal-imposta kkonċernata u l-ammont li fil-fatt ikun inżamm. (4) Skont l-Artikolu 9(1) tar-Regolament tal-Kummissjoni (KE) Nru 314/2002 tal-20 ta’ Frar 2002 li jistabbilixxi regoli dettaljati għall-applikazzjoni tas-sistema ta’ kwoti fis-settur taz-zokkor[7], l-ammonti li għandhom jitħallsu mill-manifatturi taz-zokkor lill-bejjiegħa tal-pitravi fir-rigward tad-differenza bejn l-ammont massimu tal-imposta bażika u l-imposta B u l-ammonti ta’ dawk l-imposti ċċarġjati, ġew stabbiliti għas-snin tas-suq 2002/2003[8], 2003/2004[9] u 2005/2006[10]. (5) Fil-qafas tar-riforma tal-organizzazzjoni komuni tas-suq għas-settur taz-zokkor, ir-Regolament tal-Kunsill (KE) Nru 318/2006 tal-20 ta’ Frar 2006 dwar l-organizzazzjoni komuni tas-swieq tas-settur taz-zokkor[11], ħassar u ssostitwixxa r-Regolament (KE) Nru 1260/2001 mis-sena tas-suq 2006/2007. Ir-Regolament (KE) Nru 318/2006, li sussegwentement ġie revokat u inkorporati fir-Regolament tal-Kunsill (KE) Nru 1234/2007 tat-22 ta’ Ottubru 2007 li jistabbilixxi organizzazzjoni komuni ta’ swieq agrikoli u dwar dispożizzjonijiet speċifiċi għal ċerti prodotti agrikoli (ir-Regolament Waħdieni tal-OKS)[12], issostitwixxa il-varjabbli tas-sistema tal-imposta tal-produzzjoni taz-zokkor ta’ awtofinanzjament tar-reġim tal-kwota tal-produzzjoni permezz ta’ ħlas ġdid ta’ produzzjoni bil-għan li jingħata kontribut għall-ispejjeż tal-infiq li jseħħ fis-settur taz-zokkor skont l-organizzazzjoni tas-suq komuni għaz-zokkor. (6) Fit-8 ta' Mejju 2008, il-Qorti ddikjarat bħala invalidi[13] r-Regolamenti tal-Kummissjoni (KE) Nru 1762/2003 tas-7 ta’ Ottubru 2003 li jiffissa l-imposti tal-produzzjoni fis-settur taz-zokkor għas-sena tas-suq 2002/2003[14] u (KE) Nru 1775/2004 tal-14 ta’ Ottubru 2004 li jistipula l-imposti tal-produzzjoni fis-settur taz-zokkor għas-sena tas-suq 2003/2004[15]. Fis-sentenza tagħha, il-Qorti sostniet li l-kwantitajiet kollha taz-zokkor fil-prodotti esportati, irrispettivament minn jekk ir-rifużjonijiet tħallsux jew le, għandhom jitqiesu għall-iskop tal-kalkolu t-telf medju stmat għal kull tunnellata ta’ prodott. (7) Il-Qorti wkoll ddikjarat bħala invalidu[16] r-Regolament tal-Kummissjoni (KE) Nru 1686/2005 tal-14 ta' Ottubru 2005 li jiatipula l-imposti tal-produzzjoni u l-koeffiċjent tal-imposta addizzjonali fuq is-settur taz-zokkor għas-sena tas-suq 2004/2005[17]. (8) Sabiex ikun hemm konformità mad-deċiżjonijiet tal-Qorti, il-Kummissjoni adottat ir-Regolament (KE) Nru 1193/2009 li jikkoreġi r-Regolamenti (KE) Nru 1762/2003, (KE) Nru 1775/2004, (KE) Nru 1686/2005, (KE) Nru 164/2007 u li jiffissa l-imposti tal-produzzjoni fis-settur taz-zokkor għas-snin tas-suq 2002/2003, 2003/2004, 2004/2005, 2005/2006[18]. (9) Fid-29 ta’ Settembru 2011, il-Qorti Ġenerali tat is-sentenza tagħha fil-każ T-4/06, u fiha ddikjarat li ma kienx hemm bażi legali xierqa għal koeffiċjent ta’ differenzat tal-imposta addizzjonali fis-settur taz-zokkor, u annullat l-Artikolu 2 tar-Regolament (KE) Nru 1686/2005 kif sostitwit bl-Artikolu 3 tar-Regolament tal-Kummissjoni (KE) Nru 1193/2009. (10) Fis-27 ta’ Settembru 2012, il-Qorti ddikjarat invalidu r-Regolament (KE) Nru 1193/2009, li jiddikjara li l-Artikolu 15(1)(d) tar-Regolament (KE) Nru 1260/2001 kellu jiġi interpretat bħala li jfisser li l-ammont totali ta’ rifużjonijiet kellhom jinkludu l-ammonti totali mħallsa, għall-finijiet tal-kalkolu tat-telf medju stmat għal kull tunnellata ta’ prodott[19]. (11) Konsegwentement, l-imposti għandhom ikunu stabbiliti fil-livell xieraq. It-"telf medju" fi ħdan it-tifsira tal-Artikolu 15(1)(d) tar-Regolament (KE) Nru 1260/2001 għandu jkun ikkalkulat bid-diviżjoni tar-rimborżi mħallsa mill-kwantitajiet esportati, jekk ir-rifużjoni titħallas jew le, għall-esportazzjonijiet definiti skont l-Artikolu 6(5) tar-Regolament tal-Kummissjoni (KE) Nru 314/2002 tal-20 ta’ Frar 2002 li jistabbilixxi regoli dettaljati għall-applikazzjoni tas-sistema ta’ kwoti fis-settur taz-zokkor[20]. Il-"produzzjoni żejda" fi ħdan it-tifsira tal-Artikolu 15(1)(c) tar-Regolament (KE) Nru 1260/2001 għandha wkoll tiġi kkalkolata bl-użu tal-esportazzjonijiet kollha, jekk r-rifużjonijiet jkunux ġew imħallsa jew le. (12) Meta jitqies li l-istess metodu invalidat mill-Qorti kien użat sabiex jiġu kkalkulati l-imposti għas-sena tas-suq 2001/2002, l-imposti fuq il-produzzjoni kif ukoll il-koeffiċjenti tal-imposta addizzjonali għas-sena tas-suq 2001/2002 għandha wkoll tkun ikkoreġuta skont dan. (13) Dan isegwi mis-sentenza tal-Qorti li l-imposti kkoreġuti għandhom japplikaw mill-istess dati tal-imposti li ġew iddikjarati invalidi. (14) Bħala konsegwenza tal-iffissar tal-imposti taz-zokkor, skont il-metodu l-ġdid imsemmi fil-premessa (11), l-ammonti li għandhom jitħallsu mill-manifatturi taz-zokkor lill-bejjiegħa tal-pitravi fir-rigward tad-differenza bejn l-ammont massimu tal-imposta ta’ bażi u l-ammont tal-imposti ċċarġjati għas-snin tas-suq 2002/2003, 2003/2004 u 2005/2006 għandhom ukoll ikunu stabbiliti, b’effett retroattivament. (15) Għas-sena tas-suq 2001/2002, it-telf ġenerali mhux kopert kkalkolat mill-ġdid wara l-metodu msemmi fil-premessa (11) jammonta għal EUR 14.123.937. Il-koeffiċjent imsemmi fl-Artikolu 16(2) tar-Regolament (KE) Nru 1260/2001 għandu jkun stipulat skont dan u jkun applikabbli għal dik is-sena tas-suq. (16) Għas-sena tas-suq 2002/2003, l-applikazzjoni tal-metodu li jissemma fil-premessa (11) tirriżulta f’2 % għall-imposta bażika u 16,371 % għall-imposta B, li għandhom ikunu applikabbli għal dik is-sena tas-suq b’effett retrospettiv. It-telf totali kkalkolat mill-ġdid huwa kopert fl-intier tiegħu mill-irċevuti tal-imposta bażika tal-produzzjoni u l-imposta B. Għalhekk, ma hemmx bżonn li jiġi ffissat il-koeffiċjent addizzjonali msemmi fl-Artikolu 16(2) ta' dak ir-Regolament (KE) Nru 1260/2001 għal dik is-sena tas-suq. (17) Għas-sena tas-suq 2002/2003, ir-Regolament tal-Kummissjoni (KE) Nru 1440/2002 tas-7 ta' Awwissu 2002 li jirrevedi l-ammont massimu għall-imposta tal-produzzjoni B u li jemenda l-prezz minimu għall-pitravi B fis-settur taz-zokkor għas-sena tas-suq 2002/03[21] stabbilixxa l-ammont massimu tal-imposta B għal 37.5 % fil-prezz tal-intervent għaz-zokkor abjad, filwaqt li l-imposta B irriveduta skont il-metodu msemmi fil-premessa (11) għal dik is-sena tas-suq hija 16,371 % tal-prezz tal-intervent għaz-zokkor abjad. Din id-differenza tirrikjedi li l-ammont li għandu jitħallas mill-manifatturi taz-zokkor lill-bejjiegħa tal-pitravi għandu jiġi ffissat għal kull tunnellata ta’ pitravi ta’ kwalità standard għal dik is-sena tas-suq, skont l-Artikolu 18(2) tar-Regolament (KE) Nru 1260/2001. (18) Għas-sena tas-suq 2003/2004, l-applikazzjoni tal-metodu ta' kalkolu ġdid imsemmi fil-premessa (11) twassal għal 2 % għall-imposta bażika u 17,259 % għall-imposta B. It-telf totali kkalkolat mill-ġdid huwa kopert fl-intier tiegħu mill-irċevuti tal-imposta bażika tal-produzzjoni u l-imposta B. Għalhekk, ma hemmx bżonn li jiġi ffissat il-koeffiċjent addizzjonali msemmi fl-Artikolu 16(2) ta' dak ir-Regolament (KE) Nru 1260/2001 għal dik is-sena tas-suq. (19) Għas-sena tas-suq 2003/2004, ir-Regolament (KE) Nru 1440/2002 stabbilixxa l-ammont massimu tal-imposta B għal 37,5 % tal-prezz tal-intervent għaz-zokkor abjad, filwaqt li l-imposta B riveduta skont il-metodu msemmi fil-premessa (11) applikabbli għal dik is-sena tas-suq hija 17,259 % tal-prezz tal-intervent għaz-zokkor abjad. Din id-differenza tirrikjedi li l-ammont li għandu jitħallas mill-manifatturi taz-zokkor lill-bejjiegħa tal-pitravi għandu jiġi ffissat għal kull tunnellata ta’ pitravi ta’ kwalità standard għal dik is-sena tas-suq, skont l-Artikolu 18(2) tar-Regolament (KE) Nru 1260/2001. (20) Għas-sena tas-suq 2004/2005, l-applikazzjoni tal-metodu msemmi fil-premessa (11) ma tbiddilx l-imposta bażika u l-imposta B. Għal dik is-sena tas-suq, it-telf mhux kopert ikkalkulat skont il-metodu l-ġdid jammonta għal EUR 57.648.788. Il-koeffiċjent imsemmi fl-Artikolu 16(2) tar-Regolament (KE) Nru 1260/2001 għandu jkun stipulat. Din issegwi mis-sentenza tal-Qorti msemmija fil-premessa (9) li l-koeffiċjent għandu jkun uniformi għall-Istati Membri tal-Unjoni kif kostitwita fit-30 ta’ April 2004 u għall-Istati Membri tal-Unjoni kif kostitwita fl-1 ta’ Mejju 2004. (21) Għas-sena tas-suq 2005/2006, l-applikazzjoni tal-metodu msemmi fil-premessa (11) twassal għal ammont ta' 1.2335% għall-imposta bażika mingħajr il-bżonn tal-imposta B. Għal dik is-sena tas-suq, it-telf ġenerali rikalkolat huwa kopert fl-intier tiegħu mill-irċevuti tal-imposta bażika tal-produzzjoni u ma hemmx bżonn li jiġi ffissat il-koeffiċjent addizzjonali msemmija fl-Artikolu 16(2) tar-Regolament (KE) Nru 1260/2001. (22) Għas-sena tas-suq 2005/2006, ir-Regolament tal-Kummissjoni (KE) Nru 1296/2005 tal-5 ta' Awwissu 2005 li jirrevedi l-ammont massimu għall-imposta tal-produzzjoni B u li jemenda l-prezz minimu għall-pitravi B fis-settur taz-zokkor għas-sena tas-suq 2005/06[22] stabbilixxa l-ammont massimu tal-imposta B għal 37,5 % tal-prezz tal-intervent għaz-zokkor abjad. Filwaqt li l-imposta bażika, riveduta skont il-metodu msemmi fil-premessa (11) applikabbli għal dik is-sena tas-suq, hija 1,2335 % tal-prezz tal-intervent għaz-zokkor abjad, ma hemm l-ebda bżonn li tiġi ffissata imposta B. Minħabba dawn id-differenzi, huwa meħtieġ li jiġu ffissati ammonti għal kull tunnellata ta’ pitravi ta’ kwalità standard li għandhom jitħallsu mill-manifatturi taz-zokkor lill-bejjiegħa tal-pitravi għal dik is-sena tas-suq, skont l-Artikolu 18(2) tar-Regolament (KE) Nru 1260/2001. (23) Għal raġunijiet ta' ċertezza legali u sabiex ikun żgurat li jkun hemm trattament uniformi tal-operaturi kkonċernati bejn l-Istati Membri, huwa meħtieġ li tiġi stipulata data komuni li fiha l-imposti ffissati skont dan ir-Regolament għandhom ikunu stabbiliti fit-tifsira tat-tieni subparagrafu tal-Artikolu 2(2) tar-Regolament tal-Kunsill (KE, Euratom) Nru 1150/2000 tat-22 ta' Mejju 2000 li jimplimenta d-Deċiżjoni 2007/436/KE, Euratom dwar is-sistema tar-riżorsi proprji tal-Komunitajiet Ewropej[23], ADOTTAT DAN IR-REGOLAMENT: Artikolu 1 1. L-imposti tal-produzzjoni fis-settur taz-zokkor għas-snin tas-suq 2001/2002, 2002/2003, 2003/2004, 2004/2005, 2005/2006 huma stabbiliti fil-punt (1) tal-Anness. 2. Il-koeffiċjenti meħtieġa għall-kalkolu tal-imposta addizzjonali għas-snin tas-suq 2001/2002 sa 2004/2005 huma stabbiliti fil-punt (2) tal-Anness. 3. L-ammonti li għandhom jitħallsu mill-manifatturi taz-zokkor lill-bejjiegħa tal-pitravi, fir-rigward tal-imposti A jew B għas-snin tas-suq 2002/2003, 2003/2004 u 2005/2006, huma stabbiliti fil-punt (3) tal-Anness. Artikolu 2 Id-data ta’ stabbiliment, imsemmija fit-tieni subparagrafu tal-Artikolu 2(2) tar-Regolament (KE, Euratom)1150/2000, iffissat mir-Regolament, għandha tkun mhux iktar tard mill-aħħar ġurnata tat-raba' xahar wara d-dħul fis-seħħ ta’ dan ir-Regolament. Artikolu 3 Dan ir-Regolament għandu jidħol fis-seħħ l-għada tal-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea. L-Artikolu 1(1) għandu japplika minn: – 16 ta’ Ottubru 2002 għas-sena tas-suq 2001/2002, – 8 ta’ Ottubru 2003 għas-sena tas-suq 2002/2003, – 15 ta’ Ottubru 2003 għas-sena tas-suq 2003/2004, – 18 ta’ Ottubru 2005 għas-sena tas-suq 2004/2005, – 23 ta’ Frar 2007 għas-sena tas-suq 2005/2006. L-Artikolu 1(2) għandu japplika minn: – 16 ta’ Ottubru 2002 għas-sena tas-suq 2001/2002, u – 18 ta’ Ottubru 2005 għas-sena tas-suq 2004/2005, L-Artikolu 1(3) għandu japplika minn: – 8 ta’ Ottubru 2003 għas-sena tas-suq 2002/2003, – 15 ta’ Ottubru 2003 għas-sena tas-suq 2003/2004, u – 23 ta’ Frar 2007 għas-sena tas-suq 2005/2006. Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fi Brussell, Għall-Kunsill Il-President ANNESS (1) L-imposti tal-produzzjoni fis-settur taz-zokkor huma msemmija fl-Artikolu 1(1) || 2001/2002 || 2002/2003 || 2003/2004 || 2004/2005 || 2005/2006 (a) EUR għal kull tunnellata ta’ zokkor abjad bħala imposta bażika tal-produzzjoni għaz-zokkor A u għaz-zokkor B || 12,638 || 12,638 || 12,638 || 12,638 || 7,794 (b) EUR għal kull tunnellata ta’ zokkor abjad bħala imposta B fuq iz-zokkor B; || 236,963 || 103,447 || 109,061 || 236,963 || - (c) EUR għal kull tunnellata ta’ sustanza niexfa bħala imposta bażika tal-produzzjoni tal-isoglukożju A u l-isoglukożju B; || 5,330 || 5,330 || 5,330 || 5,330 || 3,394 (d) EUR għal kull tunnellata ta’ sustanza niexfa bħall-imposta B fuq l-isoglukożju B; || 99,424 || 46,017 || 48,261 || 99,424 || - (e) EUR 12,638 għal kull tunnellata ta’ sustanza niexfa ekwivalenti għal zokkor/isoglukożju, bħala imposta bażika tal-produzzjoni għal-ġulepp tal-inulina A u għal-ġulepp tal-inulina B; || 12,638 || 12,638 || 12,638 || 12,638 || 7,794 (f) EUR 236,963 għal kull tunnellata ta’ sustanza niexfa ekwivalenti għal zokkor/isoglukożju, bħall-imposta B fuq l-iżoglukożju B. || 236,963 || 103,447 || 109,061 || 236,963 || - (2) Il-koeffiċjenti neċessarji għal kalkolu tal-imposta addizzjonali huma msemmija fl-Artikolu 1(2) Is-sena tas-suq 2001/2002: 0,01839 Is-sena tas-suq 2004/2005: 0,07294 (3) Ammonti li għandhom jitħallsu mill-manifatturi taz-zokkor lill-bejjiegħa tal-pitravi fir-rigward tal-imposti A jew B li huma imsemmija fl-Artikolu 1(3). || 2002/2003 || 2003/2004 || 2005/2006 Prezz tal-komplement għall-pitravi A* || || || 0,378 Prezz tal-komplement għall-pitravi B* || 10,414 || 9,976 || 18,258 * Prezz tal-komplement fir-rigward tal-imposta A jew B għal kull tunnellata ta’ pitravi ta’ kwalità standard (EUR). DIKJARAZZJONI FINANZJARJA || FS/13/367494 6.2.2013.1 || DATA: 15.04.2013 1. || INTESTATURA BAĠITARJA: Ara hawn taħt għall-previżjoni baġitarja. Artikolu 1 1 (Imposti u dazji oħra li għalihom hemm provdut taħt l-organizzazzjoni komuni tas-swieq taz-zokkor): 05 07 02 (Soluzzjoni ta’ tilwim) || APPROPRIJAZZJONIJIET: 123,4 Miljun € 53,4 Miljun € 2. || TITLU: REGOLAMENT TAL-KUNSILL li jiffissa l-imposti tal-produzzjoni fis-settur taz-zokkor għas-snin tas-suq 2001/2002, 2002/2003, 2003/2004, 2004/2005, 2005/2006, u jiffissa l-ammonti li għandhom jitħallsu mill-manifatturi taz-zokkor lill-bejjiegħa tal-pitravi fir-rigward tad-differenza bejn l-ammont massimu tal-imposti u l-ammont ta’ dawn l-imposti li għandhom jitħallsu għas-snin tas-suq 2002/03, 2003/04 u 2005/06 3. || BAŻI LEGALI: L-Artikolu 43(3) tat-Trattat dwar il-Funzjonament tal-Unjoni Ewropea 4. || GĦANIJIET: Fis-27 ta’ Settembru 2012, il-Qorti tal-Ġustizzja qatgħet is-sentenza tagħha fil-każijiet konġunti C-113/10, C-147/10 u C-234/10 (il-ġudizzju Jülich-II) li bihom hija annullat ir-Regolament tal-Kummissjoni (KE) Nru 1193/2009 tat-3 ta’ Novembru 2009. Dan ir-regolament għandu l-għan li jistabilixxi retroattivament il-produzzjoni taz-zokkor għas-snin tas-suq 2001/02 sa 2005/06, ikkalkolati mill-ġdid fuq il-bażi tal-metodoloġija ikkjarifikat mill-Qorti. 5. || IMPLIKAZZJONIJIET FINANZJARJI || PERJODU TA’ 12-IL XAHAR (EURO miljun) || SENA FINANZJARJA ATTWALI 2013] (EUR miljun) || SENA FINANZJARJA SEGWENTI 2014 (EUR miljun) 5.0 || NEFQA - IMPOSTAT LILL-BAĠIT TAL-UE (RIFUŻJONIJIET/INTERVENZJONIJIET) - AWTORITAJIET NAZZJONALI - OĦRA || 53,4 Miljun € || 53,4 Miljun € || m.a. 5.1 || DĦUL - RIŻORSI PROPRJI TAL-UE (IMPOSTI/DAZJI DOGANALI) — ara l-kummenti - NAZZJONALI || -214,1 Miljun € || -214,1 Miljun € || m.a. || || 2015 || 2016 || 2017 || 2018 5.0.1 || NEFQA STMATA || || || || 5.1.1 || DĦUL STMAT || || || || 5.2 || METODU TA’ KALKOLU: Ara l-Kummenti 6.0 || DAN IL-PROĠETT JISTA’ JIĠI FFINANZJAT MINN APPROPRJAZZJONIJIET IMDAĦĦLA FIL-KAPITOLU RELEVANTI TAL-BAĠIT ATTWALI? || Le 6.1 || DAN IL-PROĠETT JISTA’ JIĠI FFINANZJAT PERMEZZ TA’ TRASFERIMENTI BEJN KAPITOLI TAL-BAĠIT ATTWALI? || Iva 6.2 || SE JKUN MEĦTIEĠ BAĠIT SUPPLIMENTARI? || Le 6.3 || SE JKUN HEMM BŻONN LI L-APPROPRJAZZJONIJIET JIDDAĦĦLU F’BAĠITS FUTURI? || Ara l-kummenti OSSERVAZZJONIJIET: Fis-27 ta’ Settembru 2012, il-Qorti tal-Ġustizzja qatgħet is-sentenza tagħha fil-każijiet konġunti C-113/10, C-147/10 u C-234/10 (il-ġudizzju Jülich-II) li bihom hija annullat ir-Regolament tal-Kummissjoni (KE) Nru 1193/2009 tat-3 ta’ Novembru 2009. Il-Qorti qatgħet sentenza li l-Kummissjoni ripetutament żbaljat fil-kalkoli tal-imposti annwali stabbiliti għall-perjodu inkwistjoni. Il-Qorti sostniet li l-individwi huma intitolati għal rimborż tas-somom żejda imħallsa indebitament fir-rigward tal-imposti tal-produzzjoni invalidi miġbura mill-Istati Membri matul il-perjodu in kwistjoni u dovuti lill-baġit tal-Unjoni. Dan l-att legali korrettiv li jistabilixxi retroattivament il-produzzjoni taz-zokkor għas-snin tas-suq 2001/02 sa 2005/06, ikkalkolati mill-ġdid fuq il-bażi tal-metodoloġija ikkjarifikata mill-Qorti. Wara s-sentenza, ir-rimborż għall-operaturi għandu jinkludi l-imgħaxx (ibbażat fuq ir-regoli nazzjonali u skont il-prinċipju ta’ arrikkiment inġust, l-UE trid tirrifondi l-Istati Membri skont l-imgħax kumpensatorju imħallsa). L-ammont totali li għandu jiġi rrimborżat lil l-Istati Membri huma dawn: Riżorsi proprji — principal 295,5 Miljun €— 10,0 Miljun € (diġà rimborżati f'2009) * 75 % = 214,1 Miljun € ta’ imposti wara l-ġbir ta’ ħlasijiet. Mgħax li jikkumpensa L-imgħax kumpensatorju mhux inkluż fl-ammonti li jaqgħu taħt ir-riżorsi proprji. L-ammont stmat mogħti hawn fuq huwa kkalkolat għal 100 % tad-differenza bejn l-imposti ġodda u qodma. Ir-rati tal-imgħax se jiġu determinati mil-liġi nazzjonali u għalhekk l-ammont finali ma jistax jiġi determinat b’mod definittiv f’dan il-waqt. Ir-rati tal-imgħax użati bħala bażi biex jiġi stmat l-impatt finanzjarju ta’ 53,4 Miljun € huma ippubblikati fir-Regolamenti li ġejjin: Ir-Regolament tal-UE Nru 2012/2001; Ir-Regolament tal-UE Nru 1852/2002; Ir-Regolament tal-UE Nru 1842/2003; Ir-Regolament tal-UE Nru 1751/2004; Ir-Regolament tal-UE Nru 956/2005; Ir-Regolament tal-UE Nru 1119/2005; Ir-Regolament tal-UE Nru 1668/2005; Ir-Regolament tal-UE Nru 1489/2006; Ir-Regolament tal-UE Nru 981/2007; Ir-Regolament tal-UE Nru 1190/2007; Ir-Regolament tal-UE Nru 999/2008; Ir-Regolament tal-UE Nru 1012/2009; Ir-Regolament tal-UE Nru 974/2010; Ir-Regolament tal-UE Nru 1036/2011; Ir-Regolament tal-UE Nru 938/2012; L-ammont se jitħallas taħt il-linja baġitarja 05 07 02. F’każ li r-regolament ma jiġix adottat fil-ħin sabiex il-pagamenti jsiru fis-sena tal-baġit 2013, ammont irid jkun inkluż f'ittra ta’ emenda tal-Baġit 2014. [1] ĠU L 178, 30.6.2001, p. 1. [2] ĠU L 278, 16.10.2002, p. 13. [3] ĠU L 254, 8.10.2003, p. 4. [4] ĠU L 316, 15.10.2004, p. 64. [5] ĠU L 271, 15.10.2005, p. 12. [6] ĠU L 51, 20.2.2007, p. 17. [7] ĠU L 50, 21.2.2002, p. 40. [8] ĠU L 254, 8.10.2003, p. 5. [9] ĠU L 316, 15.10.2004, p. 65. [10] ĠU L 51, 20.2.2007, p. 16. [11] ĠU L 58, 20.2.2006, p. 1. [12] ĠU L 299, 16.11.2007, p. 1. [13] Każijiet konġunti C-5/06 u C-23/06 sa C-36/06, Ġabra 2008, I-03231. [14] Ara r-referenza fin-nota ta’ qiegħ il-paġna 3. [15] Ara r-referenza fin-nota ta’ qiegħ il-paġna 4. [16] Ordnijiet tas-6 ta’ Ottubru 2008 fil-kawzi konġunti C-175/07 għal C-184/07, Ġabra 2008, I-00142, kif ukoll f’każijiet C-466/06, Ġabra 2008, I-00140, u C-200/06, Ġabra 2008, I-00137. [17] Ara r-referenza fin-nota ta’ qiegħ il-paġna 5. [18] ĠU L 321, 8.12.2009, p. 1. [19] Għadhom ma ġewx pubblikati l-każijiet magħquda C-113/10, C-147/10 u C-234/10. [20] ĠU L 50, 21.2.2002, p. 40. [21] ĠU L 212, 8.8.2002, p. 3. [22] ĠU L 205, 6.8.2005, p. 20. [23] ĠU L 130, 31.5.2000, p. 1.